open-index/open-wikipedia-markdown huggingface dataset:
Itami

**Itami** on linn Jaapanis Hyōgo prefektuuris.

Suurem osa Ōsaka Rahvusvahelisest Lennujaamast jääb Itamisse.

## Viited

## Välislingid

*Itami koduleht
Dobrudža platoo

**Dobrudža platoo** (rumeenia keeles *Podișul Dobrogei*) on platoo Rumeenia idaosas Dobrudža piirkonnas. Seda ümbritsevad põhjast ja läänest Doonau ning idast Doonau delta ja Must meri. 

Dobrudža platoo keskmine kõrgus on 200–300 meetrit, põhjaosa on kõrgem. Platoo kõrgeim tipp on Țuțuiatu/Greci mägi Măcini mägedes kõrgusega 467 m. 

Võrreldes ülejäänud Rumeeniaga on platoo kliima natuke soojem ja kuivem, seetõttu esinevad seal Vahemere maadele iseloomulikud taimeliigid.

Läbi platoo voolavad läänest itta Casimcea jõgi ja Taița jõgi. Platool on mitu järve, sealhulgas mitu laguuni, olulisemad nendest on Oltina järv, Bugeaci järv, Mangalia järv, Techirghioli järv, Siutghioli järv, Tașauli järv ja Razimi järv.

Platoo jaotatakse piirkondadeks: 
*Măcini mäed
*Casimcea platoo
*Tulcea mäed
*Medgidia platoo
*Negru Vodă platoo
*Oltina platoo
*Istria platoo
Leo Leola

**Leo Leola** oli eesti kunstnik.

Ta töötas Tartus kino Saluut kunstnikuna.

Tema  üks tuntumaid teoseid on akvarell "Tööpataljoni mehed Krasno-Uralskis" (1941).

Leola on disaininud karastusjookide Kelluke ja Tartu Värska etiketid.

## Välislingid
* Leo Leola – Õhtuleht, 19. aprill 1998
Tallinna Lilleküla Gümnaasium

**Tallinna Lilleküla Gümnaasium** on gümnaasium Tallinnas Kristiine linnaosas.

Kool loodi 1975. aastal.

Koolis õpib üle 900 õpilase.

Varem on kool kandnud nimesid **Tallinna 3. Keskkool**, **[[Vassili Võrk|Vassili Võrgu]] nimeline Tallinna 3. Keskkool** ja **Tallinna Lilleküla Keskkool**.

### Direktorid
*Arno Aser 1975–1978
*Albert Raamat 1978–1999
*Jaan Paas 1999–2019
*Anu Luure alates 2019

## Viited

## Välislingid

* Kooli koduleht
Johann Friedrich Gauhe

**Johann Friedrich Gauhe** (pseudonüüm Huldericus Irenäus; 15. märts 1681 Waltersdorf Luckau juures – 29. detsember 1755 Helbigsdorf) oli saksa teoloog, ajaloolane ja genealoog.

## Teoseid

* **Historisches Helden- und Heldinnen Lexicon**, in welchem das Leben und die Thaten derer Generalen, Admiralen, Feld-Marschalle, Obristen, Capitains, wie auch anderer Personen männlichen und weiblichen Geschlechts von allen Nationen, die sich von denen ältesten biss auf gegenwärtige Zeiten in den Kriegen zu Wasser und Lande, oder bey andern Gelegenheiten, durch ihre Tapfferkeit einen besondern Ruhm erworben, in Alphabetischer Ordnung mit bewährten Zeugnissen vorgestellet werden, nebst einer nöthigen Vorrede und Register, / herausgegeben von Johann Friedrich Gauhen, Leipzig, 1716, Google Books, ESTERis

* **Des Heiligen Römischen Reichs Genealogisch-Historisches Adels-Lexikon**. Darinnen die heut zu Tage florierende älteste und ansehnlichste Adelige, Freyherrliche und Gräfliche Familien nach ihrem Alterthum und Ursprunge, Vertheilungen in unterschiedene Häuser nebst den Leben derer daraus entsprossenen berühmthesten Personen, insonderheit Staatsministern mit bewährten Zeugnissen vorgestellt werden, nebst einer nöthigen Vorrede, Anhange und Register. Johann Friedrich Gleditsch & Sohn, Leipzig 1719. Thl. 1, 2. Aufl. 1740, Thl. 2, 1747.) Google Books

## Viited
Alfonso Portillo

**Alfonso Antonio Portillo Cabrera** (sündinud 24. septembril 1951) on Guatemala poliitik. Aastatel 2000–2004 oli ta Guatemala president.

Alfonso Portillo õppis sotsiaalteadusi Mehhikos, kus hiljem õpetas ülikoolis politoloogiat. Mehhikos elades tappis ta selgusetuks jäänud asjaoludel kaks üliõpilast; ise väitis ta, et enesekaitseks. Süüdistust talle ei esitatud.

Aastal 1989 pöördus ta Guatemalasse tagasi ning astus esialgu sotsiaaldemokraatlikku parteisse, veidi hiljem liitus aga kristlike demokraatidega. Aastatel 1992–1994 oli ta sotsiaalteaduste instituudi direktor. Alates 1995. aastast kuulub ta parempoolsesse parteisse Guatemala Vabariiklik Rinne. Ta kandideeris presidendiks juba 1995. aastal, kuid kaotas teises voorus napilt Álvaro Arzúle. Aastal 1999 võitis ta teises voorus Óscar Bergeri ja valiti presidendiks.

Alfonso Portillot süüdistati korruptsioonis ja ulatuslikus rahapesus. Pärast seda, kui ta 2004. aastal oma puutumatuse kaotas, põgenes ta Mehhikosse. Aastal 2008 andis Mehhiko ta Guatemala nõudmise peale välja. Märtsis 2010 otsustas Guatemala omakorda Portillo välja anda Ameerika Ühendriikidele. Mais 2014 mõistis New Yorgi kohus talle 2,5 miljoni USA dollari altkäemaksu võtmise eest viie aasta ja kaheksa kuu pikkuse vangistuse.

## Viited
Audronius Ažubalis

**Audronius Ažubalis** (sündinud 17. jaanuaril 1958 Vilniuses) on Leedu ajakirjanik ja poliitik.

1989 lõpetas ta Vilniuse Riikliku ülikooli ajaloolasena. Hiljem jätkas ta õpinguid USA-s Macalesteri kolledžis.

Ta kuulub erakonda Isamaaliit – Leedu Kristlikud Demokraadid.

Alates 2008. aastast juhtis ta Leedu Seimi väliskomisjoni. 11. veebruarist 2010 13. detsembrini 2012 oli ta Leedu välisminister.

2011. aastal oli ta Euroopa Julgeoleku- ja Koostööorganisatsiooni esimees.

## Tunnustus
*2013 Maarjamaa Risti II klassi teenetemärk

## Välislingid
Karl Adra nimeline auhind

**Karl Adra nimeline auhind** on üks Eesti teatri aastaauhindu, mida Eesti Teatriliit annab draamanäitlejale, kelle korrektne eesti keel, kõnekultuur ja sõnumi selgus jõuab kõige paremini publikuni. 

Auhind asutati 2003. aastal Kalju Orro ettepanekul ja Eesti Teatriliidu juhatuse otsusega. Auhind antakse üle Karl Adra sünniaastapäeval, 20. märtsil. Alates 2011. aastast antakse auhinda välja iga kahe aasta tagant. 

Karl Adra auhinnaga kaasneb Sándor Sterni joonistuse järgi Vaike Pääsukese kujundatud auaadress ja Eesti Kultuurkapitali rahaline preemia.

## Laureaadid

## Viited
Eesti Betooniühing

**Eesti Betooniühing** on Eesti mittetulundusühing, mille eesmärk on betooni tutvustamine ja selle kasutamise edendamine.

Ühing asutati 2004. aastal. Ühingusse kuulub nii ehitusmaterjalide tootjaid, ehitusettevõtteid, projekteerijaid, õppe- ja teadusasutusi kui ka eraisikuid.

Ühing tähistab iga aasta märtsis betoonipäeva ning alates 2004. aastast kuulutab seal välja Aasta Betoonehitise.

Ühing kaaskorraldab ka betooni tehnoloogiapäeva ning alates 2018. aastast kuulutab seal välja Aasta Betoonisõbra auhinna.

Eesti Betooniühingu esimees on Imre Leetma.

## Esimehed
* Toomas Vainola (2004–2008)
* Mati Laurson (2008–2012)
* Vaido Leosk (2012–2014)
* Kalle Suitslepp (2014–2016)
* Tiit Roots (2016–2021)
* Imre Leetma (2021–...)

## Auliikmed
*2010 Aadu Kana
*2012 Toomas Laur
*2014 Vello Otsmaa
*2015 Arvo Tinni
*2018 Peep Teder
*2021 Heiki Meos
*2021 Viktor Mõisja
*2022 Enn Uustalu
*2023 Enno Rebane

## Viited

## Kirjandus
*"Eesti betoonehituse ajalugu". *In Nomine*. Tallinn 2014

## Välislingid
*Eesti Betooniühingu koduleht
Aleksei Vdovin

**Aleksei Vdovin** (sündinud 20. veebruaril 1985) on vene filoloog.

Aastail 2002–2007 õppis ta Vjatka Riiklikus Humanitaarülikoolis. Aastail 2007–2011 oli Tartu Ülikooli doktorant vene kirjanduse erialal. 2011. aastal töötas Tartu Ülikooli slaavi filoloogia osakonna teadurina.

## Tunnustus
*2010 – Juri Lotmani stipendiumi laureaat

## Välislingid
*https://www.hse.ru/en/staff/avdovin
Maria Artemtšuk

**Maria Artemtšuk** (sündinud 27. septembril 1979 Kohtla-Järvel) on Eesti kirjandusteadlane.

Ta õppis 1986–1997 Jõhvi Vene Gümnaasiumis ning 1997–2004 Tartu Ülikoolis vene ja slaavi filoloogia erialal, mille ta lõpetas magistrikraadiga. Alates 2006. aastast õpib ta Alberta Ülikooli doktorantuuris.

## Tunnustus
*2002 – Juri Lotmani stipendiumi laureaat

## Välislingid
*Koduleht
Margit Langemets

**Margit Langemets** (sündinud 8. jaanuaril 1961) on eesti keeleteadlane (leksikograaf ja sõnaraamatute koostaja).

Ta on lõpetanud 1984. aastal Tartu Riikliku Ülikooli eesti keele ja kirjanduse alal. 1992. aastal täiendas ta end rahvusvahelisel leksikograafiakursusel Exeteri Ülikooli juures ja 2007. aastal leksikograafia erikursusel Århusi Ülikooli juures. Ta kaitses doktoritöö "Nimisõna süstemaatiline polüseemia eesti keeles ja selle esitus eesti keelevaras" 2009. aastal Tallinna Ülikoolis.

Margit Langemets on alates 1984. aastast töötanud Eesti Keele Instituudis: algul assistendina, seejärel aastatel 2007–2020 EKI sõnaraamatute peatoimetajana. Aastatel 1993–2023 oli ta EKI-s tänapäeva eesti keele osakonna (endine sõnaraamatute osakond) juhataja, alates 2020. aastast on ta EKI juhtivleksikograaf.

## Tunnustus
* 2010 – Valgetähe III klassi teenetemärk

## Viited

## Välislingid

*
*Margit Langemets ja Ene Vainik: tõde ja õigus keeles ERR, 7. november 2022
TP

**TP** või **Tp** on lühend, mis võib tähendada järgmist:
*Tallinna Piimatööstus
*Tallinna Polütehnik (ajakiri, praegu Mente et Manu)
*Tapa rajoon (lühend Tp)

*Rahvapartei (Läti) (läti keeles Tautas partija)
*...
Sport (täpsustus)

**[[Sport]]** on mänguline võistluslik tegevus ja meelelahutus. 

Seda nime kannavad või on kandnud:
***[[Sport (võimlemisselts)|Sport]]** oli 1912 Tallinnas asutatud võimlemisselts.
***[[Sport (üliõpilasselts)|Sport]]** oli 1908–1918 Tartus tegutsenud üliõpilaste spordiselts.
***[[Ajakiri Sport|Sport]]** on 2015. aastast ilmuv ajakiri.
***[[SK Tallinna Sport]]** on endine Eesti spordiklubi.
***[[Põltsamaa Spordiselts Sport]]**
*
Sügise tänav

**Sügise tänav** on tänav Tallinnas Põhja-Tallinna linnaosas Kelmiküla asumis.

Tänav asub Kelmikülas; see algab Toompuiesteel ja lõpeb Suve tänaval. Tänav kulgeb idast läände ja on 160 meetrit pikk . Suurim majanumber on 14 .
## Ajalugu
Tänava vanim saksakeelne nimi oli *Sörensenstrasse, Soerensstraße, Sörensenstraße*, millest tuli eesti keelde Söreni tn, Sörenseni tänav ja hiljem Söörensi tänav, vene keeles *Зеренская ул., Серенская ул.*. Praeguse nime sai tänav 24. mail 1939.

## Viited
Ülekriitiline süsinikdioksiid

**Ülekriitiline süsinikdioksiid** (**superkriitiline süsinikdioksiid**) tähendab eriomadustega fluidumina esinevat süsinikdioksiidi temperatuuril ja rõhul, mis on võrdne või kõrgem kui tema kriitilise punkti väärtused. Nendel tingimustel – üle 31,1&nbsp;°C (304,1 K) ja 72,9 atm (7,38 MPa) – on selle aine omadused gaasi ja vedeliku vahepealsed.

Ülekriitilises olekus süsinikdioksiidi (CO2) kasutamine, lisaks suhteliselt madalatele kriitilistele parameetritele, on seotud veel mitme kasuliku aspektiga: 
*on odav ja kergesti puhastatav; 
*on mitte-toksiline ja tema kasutamine ei põhjusta keskkonnale lisakoormust; 
*on keemiliselt suhteliselt inertne ning temaga töötamisel puudub plahvatus- ja süttimisoht, üldjuhul kasutatakse suletud süsteeme, mis välistavad hapniku osalemise protsessis; 
*lahusti polaarsust saab kergesti muuta orgaaniliste lisanditega nagu alkoholid; 
*normaaltingimustele üleminekul CO2 lendub; produkti saamiseks ei ole vaja läbi viia selliseid protsesse nagu destillatsioon või lahusti aurustamine, energiat on vaja ainult ülekriitilise oleku saavutamiseks.

Ülekriitilist CO2 kasutatakse suures ulatuses taimse materjali ekstraheerimisel, kuna võimaldab hoiduda klassikaliste meetodite puudustest nagu termiline lagunemine, hüdrolüüs, lahusti jäägid. Laborites kasutatakse ülekriitilise CO2 ekstraktsiooni keerulise koostisega materjalide (taimed, põlevkivi jmt) keemilise koostise iseloomustamiseks. Ülekriitiliste lahustitega saadud ekstraktid erinevad klassikaliste ekstraktsioonimeetoditega saaduist.

Intensiivselt uuritakse ja arendatakse tööstuslikke rakendusi ülekriitilise CO2 kasutamiseks reaktsiooni keskkonnana, kasutades tema omaduste lihtsaid varieerimisvõimalusi. Eriti perspektiivne on see hüdrogeenimisreaktsioonide puhul, sest CO2 lahustab väga hästi vesinikku. Kuivatamist ülekriitilise CO2-ga kasutatakse mahtmaterjalide – aerogeelide – valmistamisel. Selleks, et saavutada võimalikult väikese tihedusega aerogeel, on vaja seda kuivatada nii, et tahke faasi struktuur kuivatamise käigus ei muutuks.

Ülekriitilisse olekusse viidud süsihappegaasi kasutatakse ka süsihappegaasi geoloogilisel ladustamisel, kui seda pumbatakse otse mõnda geoloogilisse struktuuri, näiteks nafta- või gaasimaardlasse, kivisöe vahekihti, soolasesse põhjaveekihti või poorsesse basalti.

## Vaata ka
*Ülekriitiline fluidum
*Ülekriitiline vesi
DHL

**DHL** on rahvusvaheline kiirkulleri- ja logistikafirma, Saksa kontserni Deutsche Post haru. Eestis tegutseb **DHL Estonia AS**. 

## Välislingid
* DHL Estonia AS koduleht
Tabard

**Tabard** on varrukateta või lühikeste varrukatega pealisrõivas. Keskajal kanti seda sageli, harilikult välitingimustes. Tabardit võis kanda nii vööga kui ilma. Vappidega kaunistatud tabardid olid kasutusel ka omade äratundmiseks lahinguväljal. Hiljem on valitseja vapiga tabardeid kandnud õukondlikud heeroldid.

## Vaata ka
* *[[Giornea]]*
Hõbepall

**Hõbepall** on iga-aastane auhind, mis antakse Eesti Jalgpalliajakirjanike Klubi hääletuse tulemusena Eesti jalgpallikoondise mängijale ilusaima koondisevärava löömise eest. Esimest korda anti see välja 1995. aastal. Kõige enam ehk seitse korda on selle auhinna võitnud Konstantin Vassiljev.

2005. aastast valmistab auhinda klaasikunstnik Eeva Käsper, esimesel kümnel aastal valmistas keraamik Kadri Jäätma.

## Võitjad

## Vaata ka
*Annika (auhind)

## Viited

## Välislingid
*Eesti jalgpalliajakirjanike klubi hakkab välja andma auhinda Annika Delfi, 19. detsember 2020
*Tänavu on nii Hõbepalli kui Annika puhul võimalikke võitjaid viis Soccernet, 31. detsember 2021
Vanapagana kivi

**Vanapagana kivi** (ka **Tõllu kivi** või **Tõllukivi**) on kivi (rändrahn) Pühalepa külas Pühalepa kirikust paarsada meetrit põhja pool. Kivi on looduskaitse all.

Kolmnurkne kivi asub Kerema tee ääres. Rändrahnu kõrgus on 2,5 meetrit ja ümbermõõt 13,8 meetrit. 

Muistendi järgi ei olevat Vanapaganale meeldinud, et jälle ehitatakse üht kirikut. Kui Pühalepa kirik valmis saanud, otsustanud Vanapagan selle kiviga puruks visata. Ta pistnud kolm kivi vesti taskusse, et neid Pühalepa kiriku pihta visata. Kiviviskamisel siiski ükski kivi ei olevat kirikut tabanud. Kivid kukkunud kõik kiriku lähedale maha. Kõige lähemale kukkunud nimetatud kivi. Ka teised kivid on ümbruskonnas olemas. Nii jäänudki Pühalepa kirik alles.

## Välislingid
*
Antonov An-26

**An-26** (NATO koodnimega Curl) oli Nõukogude Liidu sõjaväe transpordilennuk, mida ehitati sarjana aastail 1969–1986.

## Õnnetused
18. märtsil 2010 tegi Ülemiste järve jääle hädamaandumise Poolale kuuluv An-26 tüüpi lennuk, mille lastiks oli DHL-i postisaadetised. Lennuki pardal oli kuus inimest, neist üks, piloot, sai kergelt viga.

## Vaata ka
* Antonov

## Viited


## Välislingid

* An-26
Balti turniir

**Balti turniir** (rahvusvahelise nimega **Baltic Cup**) on Eesti, Läti ja Leedu võistkondade või ka individuaalsportlaste osavõtul peetav või peetud spordivõistlus mõnel spordialal. Aeg-ajalt on olnud kaasatud ka teiste riikide sportlasi. Nii osalesid Nõukogude perioodil võistlustel sageli Valgevene NSV või ka Leningradi oblasti sportlased.

* Balti turniir (jalgpall) (mehed)
** U21 Balti turniir
** U19 Balti turniir
** U17 Balti turniir
** Naiste Balti turniir
** Naiste U19 Balti turniir
** Naiste U17 Balti turniir
** Naiste U15 Balti turniir
* Balti turniir (male)
* Balti turniir (kabe)
* Balti turniir (iluuisutamine)
* Balti keti karikaturniir (korvpall)
* Baltic Challenge Cup (jäähoki)
* Baltic Cup (käsipall) (ka Balti Cup), naiste käsipalli turniir
* Baltic Cup (ratsasport)
* Baltic Cup (sõudmine), Läänemere-äärsete riikide noorsõudjate turniir (alla 18-aastastele)
* Baltic Futsal Cup, saalijalgpalli turniir
* NeilPryde Baltic Cup, purjelaua- ja lohesurfivõistlus
* Balti jalgpallimeistrite turniir (2006–2011)

## Vaata ka
* Balti liiga (täpsustusleht)
* Baltic Sea Basketball Cup (korvpall)
* Balti karikavõistlused jäähokis
* Baltimaade meistrivõistlused ujumises
* Balti meistrivõistlused sulgpallis
* Balti meistrivõistlused males
* Läti presidendi karikavõistlused (Balti võistkondlikud meistrivõistlused kergejõustikus)
* Läänemere mängud
* Balti heitealade maavõistlus
* Balti noorte mitmevõistluse meistrivõistlused
* Balti noorte meistrivõistlused kergejõustikus
* Balti murdmaajooksu võistkondlikud meistrivõistlused
* Triatloni Balti karikasari (ka Baltic Cup), mille raames toimuvad ka Baltimaade Meistrivõistlused triatlonis
* Ratastoolitennise Balti karikavõistlused
* Orienteerumise Balti meistrivõistlused
Alexander Cellarius

**Alexander Cellarius** (2. veebruar 1898 Troitsk, Orenburgi kubermang, Venemaa – 5. juuli 1979) oli Saksa sõjaväelane, sõjaväeluure Abwehri esindaja Soomes ja Eestis Teise maailmasõja ajal.

## Luuretegevus Soomes ja Eestis
Alexander Cellarius oli alates septembrist 1939 Saksa mereväeatašee abi Helsingis ja Tallinnas. Talvesõja alguses kolis osa Saksa atašee kantseleist püsivalt Tallinna. Pärast seda, kui Eesti annekteeriti ja okupeeriti Nõukogude Liidu poolt 1940. aasta suvel, naasis ta Saksa saatkonda Helsingis.

Aastatel 1939–1941 juhtis Cellarius Abwehri teenistust Kriegsorganisation Finnland/Estland (KO Finnland), kus ta kuulus Saksamaa Riigi Julgeoleku Peaameti ja Abwehri ühendatud luurekeskusse Sonderkommando Nord.

Cellarius määrati juulis 1941 moodustatud Abwehrnebenstelle Revali juhiks ning ta juhtis Erna dessante juulis 1941 Eesti põhjarannikule (Salmistu ja Kunda) ja septembris 1941 Muhumaale.

1942. aastal ülendati Cellarius fregatikapteniks (kaptenleitnandiks), 1944. aastal taganes ta koos Saksa vägedega ning sattus hiljem liitlasvägede sõjavangi.

Pärast Teist maailmasõda töötas mõnda aega Saksa Liitvabariigi välisluureameti (Bundesnachrichtendienst, BND) nõunikuna.

## Tunnustus
*1937 Kotkaristi IV klassi teenetemärk

## Vaata ka
* Sondergruppe Cellarius

## Viited

## Välislingid
*Salajane, täiesti salajane.., Kultuur ja Elu
* Toomas Kümmel Võitjate tõde Saaremaa lahingutest, Eesti Päevaleht, 1. november 2003
*Toomas Hellat ja KGB, Tuna, 1998/1
*Sonderkommando Nord
Jaromír Jágr

**Jaromír Jágr** (sündinud 15. veebruaril 1972 Kladnos) on tšehhi jäähokimängija. Ta mängib Tšehhi tugevuselt teise liiga klubis HC Kladno.

1990. aastal valiti ta NHL-i ''draft''is Pittsburgh Penguinsi poolt viienda valikuna. NHL-is mängis ta aastatel 1990–2018 kokku üheksa klubi koosseisus. Kõige edukamad olid 1990–2001 Penguinsis veedetud 11 hooaega, kui ta tuli klubiga kahel korral Stanley karika võitjaks. Viiel hooajal pälvis ta liiga suurimale punktikogujale antava Art Ross Trophy. NHL-i põhihooaja kõige silmapaistvamaks mängijaks valiti ta kolmel hooajal. 1999. aastal pälvis ta veel Hart Memorial Trophy ja 2016. aastal Bill Masterton Memorial Trophy. NHL-i hooaja sümboolsesse koosseisu valiti ta seitsmel korral ja NHL-i tähtede mängule 13 korral.

2017. aastal valiti ta NHL-i ajaloo saja parima mängija sekka.

Tšehhi jäähokikoondise koosseisus tuli ta 1998. aastal olümpiavõitjaks ja võitis 2006. aasta taliolümpiamängudelt pronksmedali. Lisaks tuli ta kahel korral maailmameistriks.

Jarmoir Jagr kaalub 110 kg ja on 191 cm pikk.

## Välislingid

* Jaromír Jágr hockeydb.com lehel
Port

**Port** tähistab andmesides transpordikihi protokolle (näiteks kasutajadatagrammi (UDP) või edastusohje protokolli (TCP)) kasutavate andmesideühenduste lõpp-punkti.

Port on määratud kolme parameetriga: seadme IP-aadress, transpordikihi protokoll ja pordi number. Pordi numbrite abil eristatakse üksteisest samale IP-aadressile sama transpordikihi protokolliga saabuvaid ühendusi.
Kui IP-aadressi võib võrrelda majanumbriga, siis pordi numbrit võib võrrelda korteri numbriga selles majas.

Iga TCP- ja UDP-protokolli kasutava ühenduse iga andmepaketi päises on kirjas lähte- ja sihtkoha IP-aadress ning pordi number. Pordi number on kahebaidine märgita täisarv ja võib omada väärtusi 0 kuni 65535. Üht porti ei saa tüüpiliselt teenindada rohkem kui üks protsess korraga, kuid üks protsess võib teenindada korraga mitut porti.

Üldtuntud teenuseid pakkuvad rakendused töötavad tavaliselt kindlate pordinumbritega, mis on selle teenuse või protokolli jaoks kokku lepitud.

Enamasti on oluline vaid serveripoolne pordinumber (see on kliendilt serverisse liikuvate pakettide sihtport ja vastuspakettide lähteport). Klientseadme pool valitakse enamasti esimene vaba port (välja arvatud üldlevinud pordinumbrid).

Kuna pordinumbrid sisalduvad andmepakettide päistes, siis saavad neist juhinduda mitte ainult pakette saatvad ja vastuvõtvad arvutid, vaid ka muud võrgu infrastruktuuri komponendid, nt. marsruuterid ja tulemüürid.

## Kasutamine veebiaadressides

Veebilehe või muu teenuse internetiaadress (URL) tavaliselt pordi numbrit ei sisalda, sest enamasti töötavad teenused neile vaikimisi määratud portides ja pordi number on määratud URL algusse kirjutatava protokolli tähisega. Kui aga kasutatakse standardsest erinevat pordi numbrit, siis tuleb see näidata URL-is vahetult serveri nime järel, kooloniga eraldatuna.

Näiteks  ja  viitavad mõlemad HTTP-teenusele, mis töötab serveri et.wikipedia.org pordis number 80.

## Üldtuntud pordinumbrid

Portide numbrite loetelu on määratud IANA (*Internet Assigned Numbers Authority*) poolt. Numbrid on jagatud kolme vahemikku:
* üldtuntud pordid – numbritega 0 kuni 1023
* registreeritud pordid – numbritega 1024 kuni 49151
* dünaamilised pordid – numbritega 49152 kuni 65535

Mõned enamkasutatavad pordid on järgmised:
*21: FTP (*File Transfer Protocol*) – failiülekandeks
*23: Telnet – terminaliühenduseks
*25: SMTP (*Simple Mail Transfer Protocol*) – e-posti saatmiseks
*53: DNS (*Domain Name System*) – domeeniserveripäringuteks
*80: HTTP (*HyperText Transfer Protocol*) – veebilehtede vaatamiseks
*110: POP (*PostOffice Protocol*) – e-posti lugemiseks
*119: NNTP (*Network News Transfer Protocol*) – uudisegruppide lugemiseks
*443: HTTP üle TLS/SSL (*Transport Layer Security/Secure Sockets Layer*) – turvaliseks (s.t. krüpteeritud) veebilehtede vaatamiseks

IANA hallatava täieliku pordinumbrite loetelu leiab IANA veeblehelt.

## Vaata ka
*Pordi peegeldamine

## Viited
Timur Guzairov

**Timur Guzairov** (sündinud 9. septembril 1977) on kirjandusteadlane.

Ta on uurinud Vassili Žukovski loomingut.

## Tunnustus
*2003 Juri Lotmani stipendiumi laureaat

## Välislingid
*
Mehed mustas 2

**"Mehed mustas 2"** on 2002. aastal valminud ulmefilm-põnevuskomöödia, mille lavastas Barry Sonnenfeld. 

Film põhineb samanimelisel koomiksil, mille autor on Lowell Cunningham ja väljaandja Malibu Comics. 

Peaosi mängivad Tommy Lee Jones, Will Smith, Lara Flynn Boyle, Johnny Knoxville, Rosario Dawson, Tony Shalhoub ja Rip Torn

**"Mehed mustas 2"** on 1997. aastal valminud filmi "Mehed mustas" järg.
Harilik kukerpuu

**Harilik kukerpuu** (*Berberis vulgaris*) on kukerpuuliste sugukonda kukerpuu perekonda kuuluv mitmeaastane heitlehine ühekojaline põõsaliik.

## Rahvapärased nimetused
Barbariis, barbariss, kukerkuusk, paburitski, paaberits, barbarits, kilgipuu, kassikusepuu, koerakusemarjad, pritspuu, taarirohud, äädikmari.

## Levila ja kasvukoht
Harilik kukerpuu kasvab looduslikult Kesk- ja Lõuna-Euroopas. Areaali põhjapiir Euroopas läheb üle Norra, Rootsi ja Soome. Eestis tavaline, sagedamini esineb mandri loodeosas (päikeseküllastel kasvukohtadel metsaservades, üksikute põõsastena jäätmaadel põllupeenardel, eelistades lubjarikkaid muldi) Põhja- ja Lääne-Eestis ning kasvukohana eelistab metsaservi, võsastikke, lodusid.

## Morfoloogia

Taim on 2–3 meetri, harvemini ka 5 meetri kõrgune hargnev põõsas. Noored võrsed on kollakad või kollakaspunased, vanemad aga hallikad. Taimel on palju lühivõrseid, mis kinnituvad kimpudena. Lehed äraspidimunajad, tipul teritunud, 1,5–3&nbsp;cm laiused, peensaagja servaga, peenikeste nõeljate hammastega. Lühivõrsete alusel lihtne või kolmehambuline astel. Hariliku kukerpuu muundunud lehed moodustavad astlaid, mis on vanematel võrsetel kolmeharulised, noortel aga hargnemata 1–2&nbsp;cm pikkused. Õitseb mais, juunis. Taime kollane õisik on kobarjas ning koosneb 15–25 4–6&nbsp;cm pikkusest õiest, mis sisaldavad mett. Viljaks piklik (0,8–1–2&nbsp;cm pikkune), ruljas, punane, söödav mari kahe, harvem kolme seemnega. Viljad valmivad septembris, oktoobris. 1000 seemne mass 11–13 g.


Berberis vulgaris inflorescence - Keila.jpg|Õisik
Zuurbes R0021694.JPG|Õied
Berberis vulgaris4.jpg|Marjad ja lehed


## Kasutamine
Kollaste õitega ja dekoratiivsete punaste marjadega kukerpuupõõsaid kasvatatakse ilutaimedena. Taime viljad on söödavad, kuid erakordselt hapu maitsega. Vanasti kasutati kukerpuu marjadest aurutatud mahla äädika asemel. Noortest hapudest lehtedest valmistati suppe ja salateid. Võrsetest ja juurte koorest (NB! on teada, et koor on mürgine) saadi kollast värvi, millega värviti villa, nahka ja paberit. Marjade essentsist valmistatakse muu hulgas maiustusi, kõige tuntumad neist on Barbarissi kompvekid. Kesk-Aasias ja Iraanis tuntakse kuivatatud kukerpuumarju *zerešk*i ehk *serešk*i nimetusega, need on levinud lisandiks kohalikus köögis.

Harilikku kukerpuud kasutatakse ka ravimtaimena. Droogina kasutatakse lehti (*Folium Berberidis*) ja juurt (*Radix Berberidis*). Lehti kogutakse õitsemise ajal, juuri kevadel, kui pungad veel ei puhke või sügisel, kui viljad on küpsenud. Sellistest taime osadest tehakse teed. Kõik hariliku kukerpuu taimeosad sisaldavad alkaloide, neist kõige rohkem berberiini, mida leidub värsketes taimeosades 0,1–1,3%. Berberiin võib peatada verejooksu, alandada vererõhku ning hävitada baktereid. Ka taime kasutatakse maksa ja neerude talitlushäire korral. Taime lehed sisaldavad C- ja E-vitamiini, karotinoide, orgaanilisi happeid (õunhape, sidrunhape) ja mineraalsooli.

## Viited

## Välislingid
*
Cyril Svoboda

**Cyril Svoboda** (sündinud 24. novembril 1956 Prahas) on Tšehhi poliitik.  

2009. aasta mais valiti ta uuesti Kristlik-Demokraatliku Liidu – Tšehhoslovakkia Rahvapartei (KDU-ČSL) esimeheks (oli sellel ametikohal ka aastatel 2001–2003). 

Svoboda on õppinud aastatel 1976–1980 Karli ülikooli õigusteaduskonnas ning pärast seda töötanud juristi ja notarina. 

Poliitilist karjääri alustas ta 1990. aastal asepeaministri nõunikuna. KDU-ČSL-i liikmeks astus 1995. aastal. Oli Mirek Topoláneki teises valitsuses algul portfellita minister ja hiljem kohaliku arengu minister. 1998. aastal oli ta Josef Tošovský valitsuse siseminister. 15. juulist 2002 kuni 16. augustini  2006 oli ta välisminister ja ühtlasi Tšehhi Vabariigi Euroopa Liiduga liitumise tingimuste üle peetud läbirääkimiste delegatsiooni juht.

Svoboda on mitme õigusaktide kommenteeritud väljaande ja õigusõpiku ning paljude õigusalaste artiklite autor. 

Tema abikaasa on arst. Peres on neli poega, sealhulgas kaksikud. 

Cyril Svoboda enda äravahetamiseni sarnane kaksikvend Josef töötab rahandusministeeriumis.
FK Okžetpes

**FK Okžetpes** (ametlikult *Оқжетпес Футбол Клубы*) on 1968. aastal asutatud Kasahstani jalgpalliklubi, mille kodulinn on Kökšetau.

Klubi on korduvalt vahetanud nime, 1997. aastal tegutses Astanas ja aastail 1998–1999 Stepnogorskis.

Okžetpesil puuduvad tiitlid. Esindusmeeskond on mänginud Kasahstani kõrgliigas üle kümne hooaja, NSV Liidus oli parim saavutus teise liiga seitsmes koht (1970).

Klubivärvid on sinine ja valge.

## Eesti ja eestlased
### Eesti mängijad
*Jevgeni Novikov (2010)

## Vaata ka
* UEFA kõrgliigaklubide loend

## Välislingid
*Klubi koduleht
Rahvapartei

**Rahvapartei** on (endine või praegune) partei mitmes riigis:
* **[[Rahvapartei (Abhaasia)|Rahvapartei]]**, partei Abhaasias
* **[[Rahvapartei (Ameerika Ühendriigid)|Rahvapartei]]**, endine partei Ameerika Ühendriikides
* **[[Rahvapartei (Austria)|Rahvapartei]]**, partei Austrias
* **[[Rahvapartei (Burundi)|Rahvapartei]]**, partei Burundis
* **[[Eesti Ühendatud Rahvapartei]]**, (mõnikord lühendatud kui rahvapartei), endine Eesti partei
* **[[Rahvapartei (Fääri saared)|Rahvapartei]]**, Fääri saarte partei lühinimetus
* **[[Rahvapartei (Hispaania)|Rahvapartei]]**, partei Hispaanias
* **[[Ghana Rahvapartei|Rahvapartei]]**, partei Ghanas
* **[[Iraani Rahvapartei (1957-1975)|Rahvapartei]]**, endine šahhimeelne partei Iraanis
* **[[Iraani Rahvapartei|Rahvapartei]]**, vasakäärmuslik keelustatud partei Iraanis
* **[[Kasahstani Rahvapartei|Rahvapartei]]**, partei Kasahstanis
* **[[Kreeka Rahvapartei|Rahvapartei]]**, endine partei Kreekas
* **[[Rahvapartei (Läti)|Rahvapartei]]**, endine partei Lätis
* **[[Mehhiko Rahvapartei|Rahvapartei]]**, endine partei Mehhikos
* **[[Rahvapartei (Montenegro)|Rahvapartei]]**, endine partei Montenegros
* **[[Palestiina Rahvapartei|Rahvapartei]]**, partei Palestiinas
* **[[Rahvapartei (Panama)|Rahvapartei]]**, partei Panamas
* **[[Liberaalid (Rootsi partei)|Rahvapartei]]**, Rootsi Liberaalide partei ajalooline nimi
* **[[Slovakkia Rahvapartei|Rahvapartei]]**, endine Slovakkia partei
* **[[Süüria Rahvapartei|Rahvapartei]]**, endine partei Süürias
* **[[Rahvapartei (Tai, 2024)|Rahvapartei]]**, partei Tais
* **[[Rahvapartei (Ukraina)|Rahvapartei]]**, partei Ukrainas

Mitme erakonna nimes moodustab "rahvapartei" olulise osa nimest:

* **[[Euroopa Rahvapartei]]**, Euroopa parteide liit
* **[[Guyana Progressiivne Rahvapartei|Progressiivne Rahvapartei]]**, partei Guyanas
* **[[Itaalia Rahvapartei]]**, endine partei Itaalias
* **[[Mongoolia Rahvapartei]]**, partei Mongoolias
* '''Demokraatlik Rahvapartei''', partei Montenegros
* **[[Serbia Rahvapartei (Montenegro)|Serbia Rahvapartei]]**, endine partei Montenegros
* **[[Okinawa Rahvapartei]]**, Ameerika Ühendriikide poolt okupeeritud Okinawas tegutsenud partei
* **[[Pakistani Rahvapartei]]**, partei Pakistanis
* **[[Poola Rahvapartei]]**, partei Poolas
* **[[Vaba Rahvapartei]]**, endine partei Saksamaal
* **[[Soome Rahvapartei]]**, endine partei Soomes
* **[[Soome Rootsi Rahvapartei]]**, partei Soomes
* **[[Šveitsi Rahvapartei]]**, partei Šveitsis
* **[[Konservatiivne Rahvapartei]]**, partei Taanis
* **[[Taani Rahvapartei]]**, partei Taanis
* **[[Vabariiklik Rahvapartei]]**, partei Türgis

## Vaata ka

* Eesti Rahvaerakond ja Rahvaerakond, Eesti endised parteid
* Sotsialistlik Rahvapartei
* Rahvuslik Rahvapartei
* Kristlik Rahvapartei
Sophie Monk

**Sophie Charlene Akland Monk** (sündinud 14. detsembril 1979 Londonis Inglismaal) on Austraalia poplaulja, näitleja ja modell.

## Elukäik
Monk on sündinud Inglismaal, kuid kolis lapsena Queenslandi Gold Coasti. Tema lauljakarjäär sai alguse telesaatest "Popstars", kus valiti liikmeid bändi Bardot. Pärast bändi lagunemist alustas ta soolokarjääri. Tema esimene sooloalbum oli "Calendar Girl" (2003). Näitlejana on ta esinenud teiste hulgas filmides "Date Movie" (2006), "Click" (2006) ja "Sex and Death 101" (2007).

## Diskograafia
### Albumid
* "Calendar Girl" (2003)

### Singlid
* "Inside Outside" (2002)
* "Get the Music On" (2003)
* "One Breath Away" (2003)

## Filmid
* "The Mystery of Natalie Wood" (2004) ... Marilyn Monroe
* "London" (2005) ... Lauren
* "Date Movie" (2006) ... Andy
* "Click" (2006) ... Stacey
* "Sex and Death 101" (2007) ... Cynthia Rose
* "Spring Breakdown" (2009) ... Mason
* "The Hills Run Red" (2009) ... Alexa
* "Murder World" (2010) ... Brooke
* "Hard Breakers" (2010) ... Lindsay Greene
* "The Legend of Awesomest Maximus" (2010) ... Princess Ellen

## Välislingid
* Sophie Monki koduleht
*
Georg Heinrich von Langsdorff

**Georg Heinrich von Langsdorff** (vene *Григорий Иванович Лангсдорф*; 18. aprill 1774 Wöllstein – 29. juuni 1852 Freiburg) oli saksa päritolu Venemaa loodusteadlane ja etnograaf, Keiserliku Peterburi Teaduste Akadeemia liige ja korrespondent (1821).

Ta õppis Göttingeni Ülikoolis meditsiini ja ajalugu.

Aastatel 1803–1806 osales ta loodusteadlase ja arstina Adam Johann von Krusensterni juhitaval ümbermaailmareisil, mis oli Venemaa esimene ümbermaailmareis. Langsdorff purjetas luubil Nadežda Kopenhaagenist ümber Hoorni neeme Petropavlovsk-Kamtšatskisse, sealt edasi Jaapanisse, Aleuutidele ja Loode-Ameerikasse; 1807. aastal lõpetas reisi Siberis asuvast Ohhotskist maad mööda Peterburi sõites.

1812. aastal nimetati ta Venemaa konsuliks Rio de Janeiros, mis tollal oli Portugali valduse Brasiilia pealinn. 

Ta juhatas Venemaa korraldatud ekspeditsiooni 22. juunist 1826 kuni 13. märtsini 1829 Brasiilia sisealadele, mille eesmärk oli looduse ja põliselanike uurimine. Ekspeditsioonil osalesid ka kunstnikud Johann Moritz Rugendas, Hércules Florence ja Adrien Taunay ning tulevane jalgratta leiutaja Karl Drais. Kunstnikke oli vaja, et jäädvustada reisil kohatut (tollal polnud fotograafiat). 

Ekspeditsioon kogus rohkesti zooloogia-, botaanika- ja mineraloogiaalast materjali. Materjal Brasiilia põlisrahvaste (guana, apiaka, bororo jt) kultuuri ja keelte kohta on asendamatu, sest mitu reisil kohatud põlisrahvast on tänapäevaks välja surnud. Kaua aega peeti kogutud materjale kadunuks ja need leiti alles 1930. aastal NSV Liidu Teaduste Akadeemia arhiivist.

Ekspeditsioon ei lõppenud hästi, sest Taunay uppus jaanuaris 1828 Guaporé jõkke, Rugendas lahkus ekspeditsioonist enne selle lõppu ning Langsdorff läks ekspeditsiooni kimbutanud troopilise palaviku (tõenäoliselt kollapalaviku) tõttu hulluks. 1830 naasis Langsdorff Euroopasse ja suri 1852 Saksamaal tüüfusse.

2010. aasta uuring näitas, et Langsdorffil on tänapäeval Brasiilias poolteist tuhat järeltulijat.

## Välislingid
Ohhotsk

**Ohhotsk** (vene keeles Охотск) on alev Venemaa idaosas Habarovski krais, Ohhotski rajooni halduskeskus ja tööstuskeskus.

Elanike arv oli 4697 (2009).

Asub Ohhoota jõe suudmealas Ohhoota mere rannikul 1677 km kaugusel Habarovskist. 

## Viited
Route 66

**U.S. Route 66**, ka **Will Rogers Highway**, oli maantee Ameerika Ühendriikides, mis algas Chicagost ning läbis Illinoisi, Missouri, Kansase, Oklahoma, Texase, New Mexico, Arizona ja California osariigi ning lõppes enne Los Angelest. Route 66 kogupikkus oli 2448 miili (3940&nbsp;km) ja see valmis novembris 1926.

Route 66 teemadel on tehtud filme ja seriaale. Selle juures on peetud mitmesuguseid muusikaüritusi.

Route 66-l on tehtud mitmeid teeparandusi ja ümberkorraldusi, mis muutsid tee kogupikkust. Paljud trassimuudatused vähendasid liiklusummikuid. Kõige suurem ümberkavandamine oli Los Angelese juures Santa Monica linnas.

Seoses sellega, et tee läheb läände, oli Route 66-l palju immigrante. Kõige rohkem oli neid 1930. aastatel.

Kui 1956. aastal kirjutas president Dwight Eisenhower alla *Interstate*-kiirteede rajamise aktile, hakkas Route 66 tähtsus vähenema. Kui Põhja-Carolina osariigis algav Interstate 40 jõudis Oklahoma Cityni ja sealt lääne poole, ehitati see (ning paljud teised Interstate'id peamiselt olemasolevast teest üle, kuid mõnedes kohtades ehitati see ka ümbersõiduna (näiteks Arizona lääneosas on paralleelselt Interstate 40-ga ligi 111-miiline lõik läbi Peach Springsi, mis aga Interstate 40st jääb linnulennul vähemalt 23 miili kaugusele. 1980. aastate keskel valmis Arizonas I-40 viimane lõik, mispeale paljud Route 66 juures asuvad seni elavad linnakesed muutusid kummituslinnadeks.

See võeti Ameerika Ühendriikide maanteede süsteemist maha 27. juunil 1985. Pärast seda pandi maantee nimeks "Ajalooline Route 66". Veel on sellele nimeks pandud "Main Street of America", "Suur Diagonaaltee" ja praegune mitteametlik nimi "Will Rogers Highway" .

Praegu kulgeb mööda Route 66 marsruuti Chicagost Saint Louiseni I-55, Saint Louisest Oklahoma Cityni I-44, Oklahoma Cityst Barstow'ni I-40, Barstow' – San Bernardino lõik on I-15 ja lõpuosa San Bernardinost Santa Monicani moodustab I-10.


Pilt:NM_124_and_US_66_WB_near_Budville_NM.jpg
Pilt:Tewa Lodge, Albuquerque NM.jpg
Pilt:Cayuga_IL_Route_66,_Cayuga_to_Chenoa1.jpg
Ohhoota

**Ohhoota** (vene keeles Охота) on jõgi Venemaa idaosas Habarovski krais. Jõe pikkus on 393 km, valgla pindala 19 100 km².

Ohhoota jõelähe asub Suntar-Hajata ahelikus, edasi voolab jõgi lõuna poole laias orus Judoma ja Kuhtui aheliku vahel ning suubub Ohhoota merre. 32 km kaugusel jõe suudmest ühendab teda Kuhtui jõe lisajõe Haibassiga harujõgi.

Ohhoota jõe kaldad on kaetud metsaga, jõgi on vääriskala kudemiskoht.

Jõgi toitub lumesulamis- ja vihmaveest. Keskmine äravool on umbes 200 m³/s. Oktoobri lõpust maini on jõgi kaetud jääga.

Ohhoota jõgi on parvetav ja alamjooksul ka laevatatav.

Jõe suudmealal paikneb Venemaa esimene vene asula Vaikse ookeani rannikul   Ohhotsk.
RWD-8

**RWD-8** oli Poola lennukitüüp, mida tootis aastail 1934–1939 RWD lennukikonstrueerimisbüroo.

Aastatel 1933-1934 ehitasid Rein Neudorf (pärast eestistamist Rein Tooma), Otto Org ja Voldemar Post Poola litsentsi alusel Eesti Õhu- ja Gaasikaitse lennukitöökojas ühe õppe-treeninglennuki. Lennuk registreerimismärgiga **ES-RWD** valmis lennupäevaks, mida tähistati enne Teist maailmasõda 15. septembril.

## Viited


## Välislingid
* RWD-8 preview of model for FSX Video, Youtube.com
RWD

**RWD** oli Poola lennukikonstrueerimisbüroo, mis tegutses aastatel 1928–1939. Büroo asutasid Stanisław Rogalski, Stanisław Wigura ja Jerzy Drzewiecki.

## Eesti lennundus
1933–1934 ehitasid Rein Neudorf (pärast eestistamist Rein Tooma), Otto Org ja Voldemar Post Poola litsentsi alusel ühe õppe-treeningulennuki RWD-8 (registreerimismärk **ES-RWD**).

## Õnnetused Eestis
1938. aasta septembris kukkus Ülemiste järve Poola purilendur Zbigniew Olenski oma ühemootorilise RWD-ga. Lendur sai õnnetuses lülisambavigastuse.

## Viited


## Kirjandus
* Frederik Gerdessen, Toivo Kitvel, Johannes Tilk. Aeg. Mehed. Lennukid. Eesti lennunduse arengulugu kuni 1940. aastani. Tallinn, 2001.

## Välislingid

* HISTORIA DWL
Dmitri Ivanov

**Dmitri Ivanov** (vene keeles *Дмитрий Андреевич Иванов*; sündinud 22. veebruaril 1981 Tallinnas) on Eesti päritolu kirjandusteadlane.

Tema peamised uurimisvaldkonnad kirjanduses olid XVIII sajandi – XIX sajandi alguse kirjanduse ja kultuuri ajalugu, vene ja prantsuse teatri ajalugu, Aleksandr Šahhovskoi looming ning ideede ajalugu. Tema doktoritöö ilmus 2009. aastal.

## Elulugu
Ivanov õppis aastatel 1988–1999 Tallinna Mahtra Gümnaasiumis. Ta jätkas haridusteed Tartu Ülikoolis, kus omandas aastatel 1999–2003 (*[[cum laude]]*) bakalaureusekraadi vene ja slaavi filoloogia ning 2003–2005 magistrikraadi vene kirjanduse erialal. 2005. aastast jätkas ta õpinguid vene kirjanduse doktoriõppes. Ta omandas doktorikraadi 2009. aastal, kui kaitses doktoritöö "A. A. Šahhovskoi komöödiakirjanikuna: rahvusteatri teooria ja praktika" (juhendaja Ljubov Kisseljova). Doktoritöö valmimise ajaks oli tal ilmunud 18 publikatsiooni, neist 5 rahvusvahelistes väljaannetes.

Aastatel 2009–2012 oli Ivanov Tartu Ülikooli rahvusvahelise noorte slaavi filoloogide konverentsi peakorraldaja ja aastatel 2010–2012 vene kirjanduse õppetooli kodulehe toimetaja. Aastatel 2012–2013 oli ta külalisteadur Kieli Christian Albrechti Ülikoolis.

2013. aastast elab Ivanov Londonis ja töötab peamiselt kliendikogemuse eksperdina.

## Tunnustus
*2003 – Puškini rahvusvahelise fondi esimene preemia
*2004 – Juri Lotmani stipendiumi laureaat
*2007 – Kaleva Traveli reisistipendium

## Viited
Aleksandr Šahhovskoi

**Aleksandr Aleksandrovitš Šahhovskoi** (Александр Александрович Шаховской, 5. mai (vkj 24. aprill) 1777 – 3. veebruar (vkj 22. jaanuar) 1846 Moskva) oli vene dramaturg ja teatritegelane.
Guantánamo laht

**Guantánamo laht** on laht Kuuba saare lõunakaldal. Ulatub maasse umbes 19 km pikkuselt, laius kuni 9 km, sügavus kuni 18 m.

Guantánamo lahe ääres asub Ameerika Ühendriikide mereväebaas, mis loodi 1898. aastal, mil USA saavutas Hispaania-Ameerika sõjas kontrolli Kuuba üle. Mereväebaasis tegutseb ka Guantánamo lahe vangilaager.
Suntar-Hajata ahelik

**Suntar-Hajata ahelik** (vene keeles Сунтар-Хаята) on mäeahelik Venemaa kirdeosas Sahha ja Habarovski krai territooriumil.

Aheliku pikkus on 450 km, suurim kõrgus 2959 m (Muss-Haja mägi). Berilli mägi (2933 m) on Habarovski krai kõrgeim tipp. 

Suntar-Hajata ahelik koosneb efusiivsetet kivimitest ja graniidist. 

Ahelikule on iseloomulik alpiinne reljeef, liustike pindala on üle 200 km², umbes 800 km² hõlmavad tarõnnid ehk jääorud (tarõnn (jakuudi 'kohupiim') on mitmeaastane suur kattejää paksusega kuni 8 m, mis on tekkinud põhjavee külmumisel).

Taimkatte moodustavad lehisehõrendikud ja puhmastega mägitundra.

Suntar-Hajata ahelik on Aldani, Indigirka ja Ohhoota mere vesikonna jõgede veelahe.
Voodoo

**Voodoo** on mitmetähenduslik sõna.

## Usundid
*Haiti ''voodoo''
*New Orleansi ''voodoo''
*Lääne-Aafrika ''vodun''
Vaata ka: Afroameerika usundid

## Lennukid
* McDonnell F-101 Voodoo, ülehelikiirusel lendav Ameerika päritolu hävitaja
* McDonnell CF-101 Voodoo, Kanada F-101 tüüpi hävitaja
* McDonnell XF-88 Voodoo, prototüüpne lennumasin, F-101 eellane

## Muusika
* Voodoo Amplification, käsitööna tehtud kitarrivõimendite tootja
* Voodoo Experience, USA-s Louisiana osariigis New Orleansis toimuv iga-aastane kontsert

### Albumid
*"Voodoo" (D'Angelo album)

## Muu meedia ja meelelahutus
* "Voodoo", 1995. aasta õudusfilm
* Voodoo (pornofilmi näitleja)

## Taimed
*'Voodoo', fuksiasort

## Vaata ka
* Hoodoo
Toomas Kelder

**Toomas Kelder** (21. november 1964 – 3. november 2004) oli eesti disainer ja muusik. 

## Välislingid
*Eve Heinla. “Katsetame, kas hauakambris saab elada!”, ohtuleht.ee, 27. aprill 2001
*Eve Heinla. Noored proovivad, kas püramiid sobib koduks, epl.ee, 27. aprill 2001
*Toomas Kelder 21. XI 1964 ? 3. XI 2004, sirp.ee, 12. november 2004
*Arvo Pärenson. Post factum. Toomas Kelder 21. 11. 1964 – 03. 11. 2004. – *MAJA*, 2005
Roman Schatz

**Roman Schatz** (sündinud 21. augustil 1960 Überlingenis Lääne-Saksamaal) on saksa päritolu saksa- ja soomekeelne kirjanik, televisioonireporter ja režissöör. 

Ta tutvus oma praeguse abikaasaga Lääne-Berliinis ja asus 1986 elama Soome. Ta elab Helsingis.

## Teosed
#### Soome keeles
**Suomesta, rakkaudella* (2005)
**Rakasta minut* (2006)
**€* (2007)
**Osta vokaali. Runoja A:sta Ö:hön* (2008)

#### Saksa keeles
**Der König von Helsinki* (2008)
**Telewischn!* (2009)

## Välislingid
*Roman Schatzi koduleht
*Roman Schatz IMDb-s
Tootja subsideerimise ekvivalent

**Tootja subsideerimise ekvivalent** (inglise *Producer Support Equivalent* (PSE)) on põllumajanduspoliitikat iseloomustav suurus, mis iseloomustab rahaliste ülekannete osa produkti hinnas maksumaksjalt ja tarbijalt tootjale.

Uuem nimetus: *Producer support estimate*

**Tootja toetuse näitarv**

Tootja subsideerimise ekvivalent moodustas OECD maade keskmisena 41–42%. Kõrgeim on see Šveitsis – 80%.

Eesti tootja subsideerimise ekvivalent oli enne Euroopa Liitu astumist üks maailma madalamaid, ulatudes 9%-ni.

## Välislingid
* OECD Factbook 2007 - Economic, Environmental and Social Statistics
Väepõlgur

**Väepõlgur** on sõjaväe sundajateenistusest või mobilisatsioonist kõrvalehoidja. 

Riigi seaduste seisukohast võib väepõlgur olla seaduserikkuja. Väepõlgur hoiab sel juhul kõrvale nn kodanikukohuse täitmisest end riigivõimude eest kodumaal varjates või samal eesmärgil välismaale pagedes. 

Mõnes riigis on usulistel või kõlbelistel põhjustel kaitseväeteenistusest keeldunudkutsealusel võimalik läbida asendusteenistus.

## Vaata ka
*Patsifist
*Väejooksik
Mõkola Azarov

**Mõkola Azarov** (venepäraselt **Nikolai Azarov**; ukraina keeles Микола Янович Азаров, varasema nimega **Nikolai Pahlo**; sündinud 17. detsembril 1947 Kaluugas Vene NFSV-s) on riigireeturist venemeelne endine Ukraina poliitik, Ukraina peaminister (2010–2014), Regioonide Partei juht 2010. aastast. 

Azarovi nime võttis ta endale ise, aga ei ole teada, millal ja miks. Tema vanaema neiupõlvenimi oli Azarova, samuti kasvas Nikolai üles Azarovo külas. On oletatud, et ta võttis Ljudmila Azarovaga abielludes endale abikaasa nime. Tema isa Jaan Pahlo oli eestlane ja pärit Laiuselt Tartumaalt.

Azarov lõpetas Kaluga 5. keskkooli kuldmedaliga. 1971 lõpetas ta Moskva Riikliku Ülikooli, kus õppis geoloogiat ja geofüüsikat.

Azarov töötas 1971–1976 trustis Tulašahtoossušenije kombinaadi Tulaugol osakonnajuhataja ja hiljem peainsenerina. 1976–1984 Tuula oblastis Novomoskovskis Moskva-lähedase kivisöe teadusliku uurimise ja projekteerimis-konstrueerimisinstituudis algul laboratooriumi- ja pärast osakonnajuhatajana. 1984 asus ta tööle Ukrainasse Donetskisse, kus töötas Ukraina kivisöetööstusministeeriumi geoloogia, geomehaanika ja kaevandamise teadusliku uurimise ja projekteerimis-konstrueerimisinstituudis algul direktori asetäitjana ja pärast direktorina.

1986. aastal kaitses Azarov doktoriväitekirja teemal "Šahtide geofüüsika". 1991. aastal sai ta professoriks. 1997. aastast on ta akadeemik (Ukraina Riikliku Akadeemia maateaduste osakonna kirjavahetajaliige). 2009. aastast on ta Moskva Riikliku Ülikooli audoktor.

Azarov on 112 teadustöö autor või kaasautor. Ta on kahe raamatu kaasautor: "Ukraina kilbi ja Donbassi kullamaardlate asukoha geoloogilised mudelid" ja "Kõik võlgadest". 2004 pälvis ta Ukraina riikliku preemia "uudsete organisatsioonilis-majanduslike ja infosüsteemide väljatöötamise ja juurutamise eest Ukraina ametkondlikku süsteemi".

Ta valiti Ukraina Ülemraada liikmeks 1994. aastal. Ülemraadas valiti ta juhatuse liikmeks. 1995. aasta septembrist 1996. aasta oktoobrini juhatas ta eelarvekomisjoni. Samuti kuulus ta piirkondadevahelisse saadikurühma, mis toetas presidenti Leonid Kutšmad. Ülemraadas oli Azarov üks kolmest kõige sagedamini sõna võtnud saadikust. 1995–1998 oli ta Ukraina valitsuse valuuta- ja krediidinõukogu liige.

Aastatel 2002–2005 ja 2006–2007 oli ta Ukraina esimene asepeaminister ja rahandusminister. 11. märtsist 2010 kuni 28. jaanuarini 2014 oli ta Ukraina peaminister. 

Pärast 2014. aasta revolutsiooni põgenes ta Venemaale ning asus elama Moskva lähedale. Ta on rahvusvaheliselt tagaotsitav. Azarov on Euroopa Liidu, USA, Kanada, Norra ja Šveitsi sanktsioonide all. Kiievi Petšora kohus mõistis oktoobris 2021 Azarovi tagaselja süüdi riigireetmises.

## Viited
Manuel Almunia

**Manuel Almunia Rivero** (sündinud 19. mail 1977 Pamplonas) on endine hispaania jalgpallur, väravavaht. 

Ta alustas klubikarjääri Hispaanias, mängides Hispaania kõrgliigas Recreativo de Huelva ja Albacete meeskonnas.

Almunia oli aastatel 2004–2012 Arsenali mängija. Hooaja 2011–12 alguses kuu jooksul mängis ta laenul West Ham Unitedis.

'
Abraham van Calraet

**Abraham van Calraet** (ka **Abraham van Kalraat**; 1642 Dordrecht – 1722 Amsterdam) oli Hollandi kuldajastu maalikunstnik ja graveerija.
Ivan O'Konnel-Bronin

**Ivan O'Konnel-Bronin** (sündinud 10. veebruaril 1973 Tartus) on Eesti jalgpallitreener ja endine jalgpallur. 

Ta mängis mitmes Eesti klubis, sealhulgas Tartu Merkuuris, Levadias, Tammekas, Viljandi Tulevikus ja Ajax Lasnamäes.

Esimese mängu Eesti jalgpallikoondises mängis ta 30. juulil 1994 Balti turniiril Läti vastu. Kokku mängis O'Konnel-Bronin Eestit esindades 22 mängu.

Enamasti mängis ta ründaja positsiooni. 

Ta lõpetas jalgpallurikarjääri 1999. aastal.

Ta on 181 cm pikk.

## Vaata ka
* Eesti jalgpallikoondislaste loend

## Välislingid
*Ivan O’Konnel-Bronin jõudis ringiga tagasi koju, Tartu Postimees, 11. november 2004
*Ivan O'Konnel-Bronin Ajaxi peatreeneriks, 25. jaanuar 2007
*Jalgpallitreener pettus enim Brasiilia mängus, 8. juuli 2010
Nicklas Bendtner

**Nicklas Bendtner** (sündinud 16. jaanuaril 1988 Kopenhaagenis) on Taani jalgpallur, ründaja. Ta mängib alates 2017. aastast Norra klubis Rosenborg.

Ta on varem mänginud ka Londoni Arsenalis, Birmingham Citys, Sunderlandis ja Juventuses.

## Koondisekarjäär
Esimese värava rahvuskoondises lõi ta oma debüütmängus 16. augustil 2006 sõprusmängus Poolale.

2010. aasta maailmameistrivõistluste teises alagrupimängus 19. juunil lõi ta värava Kamerunile.

2012. aasta Euroopa meistrivõistluste teises alagrupimängus 13. juunil lõi ta kaks väravat Portugalile.

## Saavutused
;Juventus
*Serie A: 2012–13
;Wolfsburg
*DFB-Pokal: 2014–15
*DFL-Supercup: 2015
;Rosenborg
*Eliteserien: 2017, 2018
*Mesterfinalen: 2017, 2018

## Välislingid